Išgelbėti bosą (komedija)

Išgelbėti bosą () – ukrainietiškas komedijinis serialas, kuris pasirodė 2012 m. Jį sudaro 24 serijos.

 Siužetas 

Pasakojama apie jauną turtingą paveldėtoją Sašą, kuris vaidina bosą, bet niekas jo nemėgsta. Ženia, paprasta mergina, gauna darbą jo tėvo kompanijoje. Saša galvoja, kad ji šnipinėja, nepasitiki ja, duoda pačias sunkiausias užduotis, o naujoji sekretorė viską išpildo nepriekaištingai. Tiesa, jie jau buvo susitikę anksčiau, tik bosas to nepamena. Jis ieško merginos, dėl kurios gavo mušti (neva ją užstojo prieš chuliganus). Vyrukas nori jai atkeršyti ir nė neįtaria, kad jo naujoji pagalbininkė ir yra ta pati „baidyklė“. Maža to, sekretorei paveda aiškintis, kas toji paslaptinga mergina. Vienintelis jo turimas įkaltis, tai raudonas batelis. 

 Veikėjai 

 Eugenija arba tiesiog Ženia (aktorė Aliona Jakimova ) – pagrindinė serialo veikėja, mergina, kuri baigusi Poltavos univesitetą, dirba paprastus darbus ir verčiasi kaip išmano. Bando įsitvirtinti gyvenime.
 Aleksandras Viktorovičius Baturinas (aktorius Ilja Josifovas ) – pagrindinis veikėjas, turtingas paveldėtojas, kuris kenčia nuo mikrobų baimės, yra nemėgstamas pavaldinių, nes nuolat vėluoja. Kitiems už tai gresia baudos, nuobaudos ir net atleidimas iš darbo, o jaunasis direktorius nuolat vėluoja, nesusitvarko su jam patikėtomis užduotimis. Prestižinius universitetus pabaigę asistentai ilgai negali ištverti tokio viršininko ir palieka tokį darbą.
 Oligarchas Baturinas – tėvas Viktoras Viktorovičius, verslo grupės vadovas. Sukūrė imperiją ir pergyvena, kad nėra tinkamo įpėdinio, nes vienintelis sūnus sunkiai tvarkosi su užduotimis.
 Maksimas Sergejevičius Baturinas – Sašos pusbrolis, pavyduolis, kuris svajoja tapti paveldėtoju ir nuolat rengia sąmokslus prieš pusbrolį.

 Nuorodos 
 Kino-teatr.ru (aktoriai ir vaidmenys)
 Kino-teatr.ru (aprašymas)
 Informacija kinopoisk.ru svetainėje

Kategorija:2012 filmai
Kategorija:Komedijos